24. 5. 88 De Europæiske Fællesskabers Tidende Nr. C 134/29 
Udtalelse om forslaget til Rådets direktiv om ændring af direktiv 77/452/EØF om gensidig 
anerkendelse af eksamensbeviser, certifikater og andre kvalifikationsbeviser for sygeplejersker 
med ansvar for den almene sundheds- og sygepleje samt om foranstaltninger, der skal lette 
den faktiske udøvelse af etableringsretten og den fri udveksling af tjenesteydelser, og om 
ændring af direktiv 77/453/EØF om samordning af de ved lov eller administrativt fastsatte 
bestemmelser om virksomhed som sygeplejerske med ansvar for den almene sundheds- og 
sygepleje 
(88/C 134/11) 
Rådet for De europæiske Fællesskaber besluttede den 21. januar 1988 under henvisning til 
EØF-traktatens artikel 49 at anmode om Det økonomiske og sociale Udvalgs (ØSU) udtalelse 
om ovennævnte emne. 
Det forberedende arbejde henvistes til ØSU's sektionen for social-, familie-, uddannelses- og 
kulturspørgsmål, som udpegede Storie-Pugh til ordfører. Sektionen vedtog efter Storie-Pugh's 
mundtlige beretning sin udtalelse den 10. marts 1988. 
Det økonomiske og sociale Udvalg vedtog på sin 254. plenarforsamling (mødet den 24. marts 
1988) enstemmigt følgende udtalelse: 
ØSU godkender forslaget om ændring af direktiverne 
77/452/EØF og 77/453/EØF. 
1. ØSU fremsætter følgende generelle bemærk­
ninger. 
1.1. Direktivet indeholder ændringer til direktiv 
77/452/EØF med henblik på at inkorporere visse be­
stemmelser, som er fælles for de øvrige erhvervs- og 
sektormæssige direktiver på sundhedsområdet, men 
som er udeladt i direktivet vedrørende sygeplejersker. 
1.2. Det vigtigste formål med det foreliggende forslag 
er imidlertid at ændre direktiv 77/453/EØF med henblik 
på at fastlægge en vis minimal vægtfordeling mellem 
den teoretiske og den kliniske undervisning i overens­
stemmelse med kravene i artikel 1, stk. 4, i dette di­
rektiv. 
1.3. Det rådgivende Udvalg for uddannelse på syge­
plejeområdet har vedtaget en rapport om uddannelse 
af sygeplejersker med ansvar for den almene sundheds-
og sygepleje, især hvad angår vægtfordelingen mellem 
den teoretiske og den kliniske undervisning af denne 
kategori af sygeplejersker. 
1.4. Det Rådgivende Udvalg har fremsat to primære 
henstillinger. Den første vedrører uddannelsen, og det 
henstilles heri, at uddannelsen skal deles i to: den teore­
tiske og den kliniske, og at ordet »teknisk« skal fjernes 
fra direktivet. Udvalget anbefaler, at timetallet for den 
teoretiske undervisning skal udgøre mindst en tredjedel 
og den kliniske undervisning mindst halvdelen af de 
samlede antal undervisningstimer i det totale uddannel­
sesprogram; resten af tiden skal således fordeles efter 
de behov, der fremgår af de programmer, som de kom­
petente myndigheder i medlemsstaterne har godkendt. Desuden opstillede udvalget præcise definitioner på teo­
retisk og klinisk undervisning. Disse er alle inkorporeret 
i direktivforslaget. 
1.5. I den anden henstilling påpeges det, at under­
visningsprogrammet skal gennemføres under ansvar og 
ledelse af sygeplejersker på en sygeplejeskole eller 
undervisningsinstitution godkendt af den kompetente 
myndighed i medfør af gældende love. Kommissionens 
forslag til ændring af artikel 1, stk. 3, i direktiv 77/453/ 
EØF efterkommer ikke hele henstillingen fremsat af Det 
rådgivende Udvalg for uddannelsen på sygeplejeområ­
det. Ingen andre direktiver omfatter ledelsen af uddan­
nelsesinstitutioner, og at inkorporere noget sådant i 
sygeplejerskedirektivet ville skabe præcedens. Ikke 
desto mindre fremgår det klart af Kommissionens for­
slag, at ansvaret for undervisningen skal påhvile lærere, 
som selv er sygeplejersker, og at den skal ske i samarbej­
de med og med bistand fra andre kvalificerede sygeple­
jersker. Der findes også en bestemmelse om, at persona­
le med tilstrækkelige kliniske kvalifikationer ligeledes 
skal inddrages i undervisningsforløbet. 
1.6. ØSU konstaterer, at ledelsen af uddannelsesin­
stitutioner for sygeplejersker i visse medlemsstater er 
underlagt national lovgivning, og at Kommissionen der­
for har været ude af stand til at forfølge denne henstil­
ling. 
1.7. Direktivet bør iværksættes så hurtigt som det er 
praktisk muligt. 
2. Sproglige forviklinger 
2.1. ØSU bemærker, at der i teksterne på de forskelli­
ge sprog er visse uoverensstemmelser mellem dem, der 
kun omtaler mandlige eller kun kvindelige sygeplejer-
Nr. C 134/30 De Europæiske Fællesskabers Tidende 24. 5. 88 
sker og andre tekster, som omtaler mandlige og kvinde­
lige sygeplejersker. 
2.2. ØSU anbefaler, at man fjerner dette problem 
ved at indføje en yderligere artikel i begyndelsen af 
direktivet med følgende ordlyd: 
»Bestemmelserne i dette direktiv og i direktiv 
77/452/EØF og 77/453/EØF skal gælde for alle syge­
plejersker uanset køn.« 3. Andre sektormæssige direktiver 
ØSU henleder Kommissionens opmærksomhed på, at 
bemærkningerne i punkt 2.1 ovenfor ligeledes gælder 
andre erhverv, som er omfattet af direktiver. ØSU anbe­
faler Kommissionen at overveje at inkorporere den i 
punkt 2.2 ovenfor nævnte ændring i alle de øvrige 
direktiver med passende ændringer. 
Bryssel, den 24. marts 1988. 
Alfons MARGOT 
Formand for 
Det økonomiske og sociale Udvalg